TIEDOTE 21.2.2005
Julkaisuvapaa heti

Partiolaisten suuri talvileiri alkaa keskiviikkona

Varsinais-Suomen Partiopiirin HuovinTaiga-talvileiri alkaa keskiviikkona 23.2.2005 Mellilässä. Leirille osallistuu yli viisisataa 11–18-vuotiasta nuorta koko Varsinais-Suomen alueelta. Lumitilanne leiripaikalla on hyvä, joten partiolaiset pääsevät käyttämään erätaitojaan vaativissa talviolosuhteissa. Leirillä yövytään kaminalämmitteisissä talviteltoissa.

Leirin Matkalla metsään -teemaan sisältyy vahvasti ympäristö. Leiripaikkana olevat hiekkakuopat on siistitty osana leirin valmisteluja, ja leirialue on tarkoitus jättää parempaan kuntoon kuin missä se oli ennen leiriä. Paikalliset asukkaat ja maanomistajat ovat ottaneet vastaan partiolaisten leirihankkeen erittäin myötämielisesti. Leirin tarina kietoutuu leirialueen, Huovintien historiaan ja keskiaikaiseen menoon.

Tiedotustilaisuus
Leirin tiedotustilaisuus järjestetään perjantaina 25.2.2005 klo 10.30. Tilaisuuden jälkeen järjestetään kiertokäynti leirialueella, minkä aikana on mahdollisuus haastatella ja kuvata leiriläisiä. Säänmukainen varustus.
Kahvisi ja parkkipaikan varmistat ilmoittautumalla Maija Tammelle 040 542 4655. Leirillä on mahdollista vierailla myös muina aikoina asiasta erikseen sopimalla.

Ajo-ohjeet: 9 ja 10-tieltä on opasteet leirialueelle leirin aikana, kartta löytyy leirin nettisivuilta.
a) Koskelta tullessa vasemmalle, viitta TURKU 55. Piimätietä Turun suuntaan 3,2 km, jolloin vasemmalla viitta RAHKIO 5. Rahkiontietä 1,8 km ja olet leirialueella.
b) Turusta tullessa käänny oikealle “Kumilan motellin” kohdalta, missä viitta MELLILÄ 9. Tätä tietä on 4,8 km, jolloin oikealla viitta RAHKIO 5. Rahkiontietä 1,8 km ja olet leirialueella.

Yhteystiedot:
Maija Tammi, HuovinTaigan tiedotusjohtaja, 040 542 4655
maija.tammi@sp.partio.fi
 www.vsp.partio.fi/huovintaiga